**Ema Rusiňáková, 14 rokov, 2. kategória, poézia**

**ZUŠ Jána Melkoviča, Okružná 9, 064 01 Stará Ľubovňa**

**hrdza**

neprehliadnuteľná

pri každom dotyku

zanechá na ruke

špinavé odtlačky

sleduješ

ako sa s každou búrkou

rozširuje

a vždy si tak veľmi praješ

aby tam nebola

nenávidíš vedieť

že ju (ne)môžeš len tak

vygumovať

zhrdzavel si

**0101**

si ako čiarový kód

kľučkuješ medzi

nulami a jednotkami

všetko sa ti vidí rovnaké

tak veľmi jednoduché

čím ďalej lúštiš

tým viac sa mi strácaš

**nikdy si si neuvedomil**

aké hrubé sú sklá na oknách

až kým si sa ich nesnažil

rozbiť

nikdy si si neuvedomil

aký si krehký

až kým si sa ty sám

neroztrieštil

na malé kúsky

nikdy si si neuvedomil

ako ľahko môžeš otvoriť okno

bez toho aby si ho (sa) rozbil

až kým bolo neskoro

a všetko čo si za ním videl

nezahalila hmla